SA rugbyspeler van aanranding aangekla | Maroela Media
Robbie Kempson. Foto: www.mype.co.za
Robbie Kempson (38), wat vir Suid-Afrika se veteraan-rugbyspan speel, is in hegtenis geneem nadat ŉ Amerikaanse speler ŉ klag van aanranding teen hom aanhangig gemaak het.
The Royal Gazette berig dat Suid-Afrika se veteraan-rugbyspan teen die VSA gespeel het in ŉ toernooi in Bermuda toe Kempson glo vir Leif Gibson (34) van agter geloop het sonder dat hy die bal gehad het. Kempson, ‘n voormalige Springbokspeler, is in hegtenis geneem en was vir sowat 12 uur in aanhouding voor hy vrygelaat is. Gibson het glo ŉ rugbesering in die voorval opgedoen. Kempson het gister aan die Royal Gazette gesê dat hy op borgtog vrygelaat is terwyl die aanklaer sy saak hersien en dat hy vandag moet terugkeer na die polisiestasie om te hoor of hy moontlik vervolg gaan word. Kempson sê hy voel aaklig oor die feit dat Gibson beseer is maar dat rugby ŉ kontaksport is en dat beserings wel gebeur. Die Suid-Afrikaners se afrigter, Pieter Muller, sê hulle kan nie kommentaar lewer tot ŉ besluit deur die aanklaer geneem is nie.
Weet nie regtig hoe ek hieroor voel nie. Ja, rugby is ‘n kontaksport, maar hierdie blyk blatante vuilspel te gewees het. Vat maar jou pak Robbie.